IMISLab/GreekWikipedia huggingface dataset:
Β΄ κατηγορία ποδοσφαίρου ανδρών Κύπρου 2018-19

Η Β΄ κατηγορία ποδοσφαίρου ανδρών Κύπρου 2018-19 ήταν η 64η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Εθνικός Άχνας για 3η φορά στην ιστορία του.

 Στο πρωτάθλημα της Β΄ κατηγορία την περίοδο 2018-19 συμμετείχαν 16 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Α΄ κατηγορία 2019-20 και οι τέσσερις τελευταίεςυποβιβάστηκαν στην Γ΄ κατηγορία 2019-20.Πριν την ολοκλήρωση του πρωταθλήματος η ΚΟΠ αποφάσισε όπως το πρωτάθλημα Β΄ κατηγορίας 2019-20 διεξαχθεί σε δύο παράλληλους ομίλους. Η τοποθέτηση κάθε ομάδας εξαρτιόταν από την θέση που κατάλαβε στο πρωτάθλημα της περιόδου 2018-19. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα 0 βαθμοί. Ομάδες που δεν συμμετείχαν στο πρωτάθλημαΟμάδες που προήχθησαν στην Α΄ κατηγορία 2018-19 Ένωσις Νέων ΠαραλιμνίουΟμάδες που διαβαθμίστηκαν στην Γ΄ κατηγορία 2018-19: Ποδοσφαιρικός Όμιλος Ξυλοτύμβου 2016 Εθνικός Άσσιας Χαλκάνορας ΙδαλίουΟμάδες που συμμετείχαν στο πρωτάθλημαΟμάδες που διαβαθμίστηκαν από την Α΄ κατηγορία 2017-18 Ολυμπιακός Λευκωσίας Άρης Λεμεσού Εθνικός ΆχναςΟμάδες που προήχθησαν από την Γ΄ κατηγορία 2017-18: Ονήσιλος Σωτήρας 2014 ΜΕΑΠ Πέρα Χωρίου Νήσου Ακρίτας Χλώρακας Στον πιο κάτω πίνακα παρουσιάζονται οι ομάδες που συμμετέχουν στο πρωτάθλημα και τα στάδια που χρησιμοποιούν. Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση. Ισοβαθμία:αΟμόνοια-ΑΣΙΛ 3-0, ΑΣΙΛ-Ομόνοια 1-0βΑΕΖ-Καρμιώτισσα 2-0, Καρμιώτισσα-ΑΕΖ 3-1γΑΟΑΝ-Ακρίτας 3-0, Ακρίτας-ΑΟΑΝ 0-5 Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: «Προκήρυξη Πρωταθλήματος Β΄ κατηγορίας 2018/2019». ΚΟΠ. 2018-06-07. Αρχειοθετήθηκε από το πρωτότυπο στις 2018-06-28. https://web.archive.org/web/20180628201552/https://www.cfa.com.cy/images/DownloadsGr/%CE%A0%CE%A1%CE%9F%CE%9A%CE%97%CE%A1%CE%A5%CE%9E%CE%97%20%CE%A0%CE%A1%CE%A9%CE%A4%CE%91%CE%98%CE%9B%CE%97%CE%9C%CE%91%CE%A4%CE%9F%CE%A3%20%CE%92%20%CE%9A%CE%91%CE%A4%CE%97%CE%93%CE%9F%CE%A1%CE%99%CE%91%CE%A3%2018-19%20(28.6.18).pdf. Ανακτήθηκε στις 2018-06-28. Β΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 2018-19 Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου
Επιγραφή της Πριήνης

Η επιγραφή της Πριήνης είναι αναθηματική εγχάρακτη αφιέρωση του 334 π.Χ. η οποία ανακαλύφθηκε στον ναό της Αθηνάς Πολιάδος στην Πριήνη των παραλίων της Ιωνίας, και σήμερα εκτίθεται στο Βρετανικό μουσείο.

 Η επιγραφή αποτελεί αφιέρωση του Μεγάλου Αλεξάνδρου προς τη θεά Αθηνά, και δεν σχετίζεται με τη μεταγενέστερη ημερολογιακή επιγραφή της Πριήνης η οποία περιγράφει τον επανακαθορισμό του ημερολογίου σύμφωνα με την ημερομηνία γέννησης του Αυγούστου Καίσαρα.. Μετά τη διέλευση του Ελλησπόντου ο στρατός του Μεγάλου Αλεξάνδρου είχε την πρώτη μεγάλη μάχη με τους Αχαιμενίδες Πέρσες στη μάχη του Γρανικού το 334 π.Χ., στην οποία υπήρξε νικηφόρος, και κατόπιν η εκστρατεία προχώρησε προς τα παράλια της Ιωνίας όπου υπέταξε τις Περσικές φρουρές των ελληνικών πόλεων. Κατά την περίοδο που βρέθηκε στην Πριήνη ο Αλέξανδρος υποστήριξε σημαντικά με το ποσό των 1000 δραχμών την κατασκευή του ναού της Αθηνάς στην πόλη και δημιούργησε την επιγραφή προς ανάμνηση, με τους κατοίκους της πόλης να προχωρούν στην ανέγερση ενός κτηρίου προς τιμή του. Η επιγραφή ανακαλύφθηκε στην περιοχή του ναού κατά την περίοδο 1868-9 από τον αρχιτέκτονα Ρίτσαρν Πούλαν (Richard Pullan) ο οποίος τον καιρό εκείνο ηγούνταν της αρχαιολογικής εξερεύνησης στην πόλη της Πριήνης εκ μέρους του αγγλικού συλλόγου αρχαιόφιλων Ντιλετάντι. Η αφιερωματική επιγραφή βρέθηκε στο βορειοανατολικό άκρο ενός τοίχου του ναού, με το τμήμα αυτό να περιέχει χαράξεις και στις 2 πλευρές του. Η πρώτη πλευρά περιέχει την αφιέρωση του Αλεξάνδρου, ενώ η δεύτερη περιέχει μια διάταξη σχετικά με τη διανομή της γης μεταξύ των γειτονικών βασιλείων μετά τη φυγή των Περσών. F. Frances (Ed), Treasures of the British Museum, London, 1972 B.F. Cook, Greek inscriptions (London, The British Museum Press, 1987) I. Jenkins, Greek Architecture and its Sculpture, The British Museum Press, 2006
Κύπελλο Συνομοσπονδιών 2005

Το Κύπελλο Συνομοσπονδιών του 2005 διεξάχθηκε στη Γερμανία και ήταν η έβδομη διοργάνωση του θεσμού. Η Βραζιλία κατέκτησε για δεύτερη φορά το Κύπελλο νικώντας στον τελικό της Φραγκφούρτης τη Αργεντινή με σκορ 4-1.

 Σημείωση: Η Αργεντινή συμμετείχε στο Κύπελλο γιατί η Βραζιλία είχε κατακτήσει μαζί το Κόπα Αμέρικα 2004 και το Παγκόσμιο Κύπελλο 2002. Σε τέτοιες περιπτώσεις συμμετέχει η δεύτερη στην εσωτερική ηπειρωτική διοργάνωση, δηλαδή τώρα η Αργεντινή. Παιχνίδια Παιχνίδια
Ανδρόνικος ο Ρόδιος

Ο Ανδρόνικος ο Ρόδιος συγκαταλέγεται ανάμεσα στους περιπατητικούς και αριστοτελικούς φιλοσόφους. Έδρασε τον 1ο αι. π.Χ. κυρίως στην Αθήνα. Εκεί, περίπου από το 65 έως το 50 π.Χ., ήταν διευθυντής της Περιπατητικής Σχολής.

 Ως αριστοτελικός, ο Ανδρόνικος ενδιαφέρθηκε για το έργο του Σταγειρίτη, εκδίδοντας μάλιστα και σχολιάζοντας όσα συνέγραψε. Αξιοσημείωτο είναι ότι από αυτόν έγινε η πρώτη και βασική κατάταξη των αριστοτελικών έργων. Η συναγωγή των συγγραμμάτων που ακολουθούσαν τα «Φυσικά» οδήγησε στην τοποθέτησή τους στο συνολικό έργο «Μετά τα Φυσικά», που δεν παρέπεμπε στον καθαυτό όρο μεταφυσική, απλώς συνόψιζε όσα συγγράμματα αναφέρονταν στο «ὂν» (πρώτη φιλοσοφία, όπως έγραφε ο Αριστοτέλης). Οι κατοπινοί μελετητές υιοθέτησαν κατά βάση το διαχωρισμό του Ανδρονίκου, αλλά προέκυψε ο όρος μεταφυσική (που δε χρησιμοποιήθηκε ποτέ από τον Αριστοτέλη), ενώ αποτελούσε διευκρινιστικό τίτλο του Ανδρονίκου για το εναπομένον έργο μετά από την κατηγορία των «Φυσικών». Εγκυκλοπαίδεια «Δομή», τόμος Β'
Νέο Σιδηροχώρι Ροδόπης

To Νέο Σιδηροχώρι είναι πεδινός οικισμός του δήμου Κομοτηνής στο νομό Ροδόπης σε υψόμετρο 15 μέτρα. Σύμφωνα με το σχέδιο Καλλικράτης, μαζί με την Αδριανή, το το Καλαμόκαστρο, το Μαυρομμάτι και το Μικρό Δουκάτο συναποτελούν την Τοπική Κοινότητα Νέου Σιδηροχωρίου που ανήκει στη Δημοτική Ενότητα Νέου Σιδηροχωρίου και σύμφωνα με την απογραφή 2011 ο πληθυσμός του ανέρχεται σε 891 κάτοικους. Ο πληθυσμός της Τοπικής Κοινότητας Νέου Σιδηροχωρίου ανερχόταν το 2021 σε 1070 κάτοικους.

 To Νέο Σιδηροχώρι βρίσκεται 13 χιλιόμετρα νοτιοδυτικά της Κομοτηνής ανάμεσα στα χωριά Αδριανή, Καλαμόκαστρο και Παγούρια. Δημιουργήθηκε από Θρακιώτες πρόσφυγες (Σαμμακοβίτες) από το Σιδηροχώρι (Σαμμακόβι ή Σαμμάκοβο) της Ανατολικής Θράκης το 1922. Οι Θρακιώτες πρόσφυγες από το Σιδηροχώρι (Σαμάκοβο) της Ανατολικής Θράκης έφεραν ως κειμήλιο την είκονα της Παναγίας Μουρτατιανής. Επίσης ο Ναός του Αγίου Θεοδώρου Νέου Σιδηροχωρίου κτίσθηκε σε ανάμνηση του ομώνυμου ναού στο Σιδηροχώρι (Σαμάκοβο) της Ανατολικής Θράκης.Στο Νέο Σιδηροχώρι υπάρχει παιδικός σταθμός, Νηπιαγωγείο, Δημοτικό Σχολείο και Γυμνάσιο. Αρχείο:Αρχείο δημοτικο σχολειο 26231615839535104 o.jpg Μνήμες στο Νέο Σιδηροχώρι Ροδόπης
Κερασίτσα Αρκαδίας

Η Κερασίτσα είναι οικισμός του νομού Αρκαδίας της Πελοποννήσου. Είναι κτισμένη στον κάμπο της Τεγέας σε υψόμετρο 691 μέτρων και βρίσκεται 10 χλμ νότια από την, πρωτεύουσα του νομού, Τρίπολη. Σύμφωνα με τα στοιχεία της απογραφής του 2011 ο πληθυσμός της ανέρχεται στους 317 μόνιμους κατοίκους, οι οποίοι ασχολούνται κυρίως με τις αγροτικές εργασίες και με το εμπόριο.

 Κατά τη διάρκεια της Τουρκοκρατίας η Κερασίτσα αποτελούσε ελεύθερο χωριό και όχι τσιφλίκι. Μετά την ανεξαρτησία πολλές οικογένειες την εγκατέλειψαν για να εγκατασταθούν στους Καλλιανούς της ορεινής Κορινθίας, ενώ το 1851, σύμφωνα με τη στατιστική που είχε στη διάθεσή του ο Ιάκωβος Ρίζος Ραγκαβής, ο πληθυσμός της ανερχόταν στους 321 κατοίκους (69 οικογένειες), οι οποίοι ασχολούνταν με τη γεωργία. Τα επόμενα χρόνια, παρά τη γειτνίασή της με την Τρίπολη, η Κερασίτσα βρισκόταν σε απομόνωση μέχρι το 1888, έτος κατά το οποίο ξεκίνησε η κατασκευή του δρόμου Τριπόλεως - Σπάρτης που έδωσε ώθηση στην κοινωνική και οικονομική ζωή του χωριού. Αργότερα, το 1928, εμφανίζεται να διαθέτει πληθυσμό 545 κατοίκων και δημοτικό σχολείο, ενώ το 1998 κηρύχθηκε (από κοινού με άλλα χωριά της ευρύτερης περιοχής) παραδοσιακός οικισμός. Διοικητικά, το 1835 προσαρτήθηκε στον δήμο Τεγέας όπου παρέμεινε μέχρι το 1912, όταν κηρύχτηκε έδρα κοινότητας της επαρχίας Μαντινείας. Το 1997 υπήχθη στον καποδιστριακό δήμο Τεγέας ενώ από το 2011 υπάγεται στον δήμο Τρίπολης.Στην Κερασίτσα γεννήθηκαν οι πολιτικοί Γρηγόρης Λαμπράκης και Θεόδωρος Λαμπράκης (αδελφός του προηγούμενου) και ο ποιητής Μήτσος Κατσίνης (1918 - 2000).
Χαλκόστεγο Παλάτι

Το Χαλκόστεγο Παλάτι (πολωνικά: Pałac Pod Blachą) είναι παλάτι του 18ου αιώνα στη Βαρσοβία της Πολωνίας. Πήρε το όνομά του (το οποίο είναι λιγότερο ακριβές στα πολωνικά) από τη χάλκινη στέγη, μια σπανιότητα στο πρώτο μισό του 18ου αιώνα. Από το 1989 το Παλάτι αποτελεί παράρτημα του Μουσείου του Βασιλικού Κάστρου.Το παλάτι είναι γειτονικό με το Βασιλικό Κάστρο της Βαρσοβίας και κατηφορικό προς την Πλατεία του Κάστρου και την Παλιά Πόλη της Βαρσοβίας. Κάτω από το παλάτι, υπάρχει ακόμα μια στοά του 17ου αιώνα.

 Το αρχικό αριστοκρατικό σπίτι του Βαβζίνιετς Ρέφους χτίστηκε το 1651-56. Μετά την καταστροφή του 1657 από τον στρατό του Γεώργιου Β΄ Ράκοτσι, αναδιαμορφώθηκε πλήρως το 1698-1701 για τον Γέζι Ντομίνικ Λουμπομίρσκι.Ο Λουμπομίρσκι έχτισε πάνω στη νότια πτέρυγα, κάθετα στο υπόλοιπο της δομής και επέκτεινε τη δυτική πλευρά. Λίγο αργότερα, το παλάτι ονομάστηκε Palais Martin από τον εγγονό του Λουμπομίρσκι. Το 1720 το παλάτι ξαναχτίστηκε με την προσθήκη μιας δεύτερης, βόρειας πτέρυγας και το εσωτερικό διακοσμήθηκε με ροκοκό πίνακες.Μετά το 1777, το παλάτι περιήλθε στην κατοχή του τελευταίου βασιλιά της Πολωνίας, του Στανίσουαφ Αύγουστου Πονιατόφσκι, ο οποίος προσέλαβε τον αρχιτέκτονα Ντομένικο Μερλίνι για να επανασχεδιάσει τα δωμάτια και να ενώσει την πτέρυγα της βιβλιοθήκης του Βασιλικού Κάστρου. Στη συνέχεια, ο βασιλιάς παρουσίασε το ανακαινισμένο παλάτι στον ανιψιό του, τον Πρίγκιπα Γιούζεφ Πονιατόφσκι. Ο πρίγκιπας ήταν επιτυχημένος διοικητής στην Εξέγερση του Κοστσιούσκο του 1794 και αργότερα ένας από τους στρατάρχες του Ναπολέοντα Βοναπάρτη. Υπό την ιδιοκτησία του πρίγκιπα, το παλάτι έγινε κέντρο της υψηλής ταξικής κοινωνικής σκηνής της Βαρσοβίας. Όταν η Βαρσοβία έγινε μέρος του Βασιλείου της Πρωσίας μετά τον τρίτο διαμελισμό της Πολωνίας (1795), το παλάτι έγινε έδρα του Πρωσικού Υπουργείου Πολέμου.Το Χαλκόστεγο Παλάτι κάηκε σκόπιμα το 1944 από τους Γερμανούς εισβολείς. Το 1948-49 ανακατασκευάστηκε, βασισμένο σε πίνακες του 18ου αιώνα από τον Μπερνάρντο Μπελλόττο.Το παλάτι είναι πλέον μουσείο, μέρος του Βασιλικού Κάστρου της Βαρσοβίας και φιλοξενεί μια ιστορική βιβλιοθήκη και μια μόνιμη έκθεση ανατολίτικων χαλιών. Pałac pod Blachą (πολωνικά) http://www.zamek-krolewski.pl/?page=1212
Ερνεστίνη του Παλατινάτου-Ζούλτσμπαχ

Η Ερνεστίνη, γερμ. Ernestine von Pfalz-Sulzbach (15 Μαΐου 1697 - 14 Απριλίου 1775) από τον Οίκο του Βίττελσμπαχ ήταν κόρη του δούκα του Παλατινάτου-Ζούλτσμπαχ και με τον γάμο της έγινε λαντγκραβίνα της Έσσης-Βάνφρητ-Ράινφελς. Όταν χήρευσε, έγινε ηγουμένη της μονής των Καρμηλιτών στο Νόιμπουργκ επί του Ντόναου.

 Η Ερνεστίνη-Ελισάβετ-Ιωάννα ήταν η τρίτη κόρη του Θεοδώρου-Ευσταθίου δούκα του Παλατινάτου-Ζούλτσμπαχ και της Μαρίας-Ελεονώρας, κόρης του Γουλιέλμου λαντγκράβου της Έσσης-Ρότενμπουργκ. Η Ερνεστίνη και η μεγαλύτερη αδελφή της Φραγκίσκη-Χριστίνα μεγάλωσαν στο αββαείο του Έσσεν. Ο Κάρολος ΣΤ΄ των Αψβούργων βασιλιάς της Γερμανίας κανόνισε τον γάμο της με το 48ετή Γουλιέλμο τον Νεότερο, λαντγκράβο της Έσσης-Βάνφρητ το 1719. Δεν απέκτησαν απογόνους και όταν το 1731 απεβίωσε ο σύζυγός της, η Ερνεστίνη έζησε αρχικά στο κάστρο Ράινφελς. Αργότερα μετακινήθηκε στη μονή των Καρμηλιτών στο Νόιμπουργκ επί του Ντόναου, όπου έμεινε γνωστή με το θρησκευτικό όνομα "αδελφή Αυγούστα". Τελικά έγινε ηγουμένη. Ήταν υπόδειγμα υπακοής για τις αδελφές της, ταπεινοφροσύνης και αγάπης για την πενία. Όταν απεβίωσε σε ηλικία 78 ετών, είχε τη φήμη αγιότητας. Τάφηκε στην αυλή της μονής στο Νόιμπουργκ. Παντρεύτηκε το 1719 τον Γουλιέλμο λαντγκράβο της Έσσης-Βάνφρητ-Ράινφελς. Δεν απέκτησαν απογόνους. Chronicle of Wanfried (Unpublished) J. Torsy and H.J. Kracht: Der Große Namenstagskalender, Freiburg, Basel and Vienna, 2002
Μεξικάνικο δημοψήφισμα 2021

Ένα δημοψήφισμα για να καθοριστεί εάν οι πρώην πρόεδροι μπορούν να διωχθούν ποινικά για διαφθορά πραγματοποιήθηκε στο Μεξικό την 1η Αυγούστου 2021. Το δημοψήφισμα προτάθηκε από τον πρόεδρο Αντρές Μανουέλ Λόπες Ομπραδόρ το 2020.

 Το δημοψήφισμα κόστισε 528 εκατομμύρια δολάρια Μεξικού — 25 εκατομμύρια δολάρια ΗΠΑ. Το δημοψήφισμα επικρίθηκε από τους δημοσιογράφους ως άσκοπο, καθώς οι πρώην πρόεδροι μπορούν να διωχθούν για οποιοδήποτε έγκλημα όπως και κάθε άλλο πρόσωπο. Σύμφωνα με τον Λόπες Ομπραδόρ, οι πρώην πρόεδροι δεν μπορούν να κριθούν λόγω του άρθρου 108 του Συντάγματος του Μεξικού και πρέπει να αναδιατυπωθεί. Το άρθρο αναφέρει: «Ο Πρόεδρος της Δημοκρατίας, κατά τη διάρκεια της θητείας του, μπορεί να καθαιρεθεί μόνο για προδοσία της χώρας και σοβαρά κοινά εγκλήματα». Πριν διεξαχθεί το δημοψήφισμα, ο Λουίς Ετσεβερία Άλβαρες, πρόεδρος από το 1970 έως το 1976, ήταν ο μόνος πρώην αξιωματούχος που δικάστηκε, κατηγορούμενος για γενοκτονία. Το 2006 ομολόγησε την ενοχή του για τη συμμετοχή του στη σφαγή του Τλατελόλκο το 1968 και στη σφαγή του Κόρπους Κρίστι το 1971. Πριν το 2009 απαλλάχθηκε από τις κατηγορίες. Το δημοψήφισμα έλαβε 6.663.208 ψήφους, με ποσοστό συμμετοχής 7,11%. Για να είναι ένα δεσμευτικό δημοψήφισμα, χρειαζόταν συμμετοχή 40% των εγγεγραμμένων ψηφοφόρων, περίπου 37 εκατομμύρια ψήφους.
Διόπτρα

Η Διόπτρα είναι κλασικό αστρονομικό και όργανο έρευνας, που χρονολογείται από το 3ο αιώνα π.Χ. Ήταν σωλήνας παρατήρησης προσαρτημένος σε βάση. Εξοπλισμένο με μοιρογνωμόνια, μπορούσε και να χρησιμοποιηθεί για τη μέτρηση γωνιών .

 Οι Έλληνες αστρονόμοι χρησιμοποίησαν τη διόπτρα για να μετρήσουν τις θέσεις των αστεριών . τόσο Ευκλείδης και Γέμινος αναφέρονται στην διόπτρα σε αστρονομικά έργα τους. Συνέχισε να χρησιμοποιείται ως αποτελεσματικό εργαλείο έρευνας . Προσαρμοσμένο στην έρευνα, το διοπτρά είναι παρόμοιο με το θεοδόλιχο, ή τη διέλευση του επιθεωρητή, που χρονολογείται από τον δέκατο έκτο αιώνα. Είναι μια πιο ακριβής εκδοχή του groma . Η διοπτέρα μπορεί να ήταν αρκετά εξελιγμένη, για παράδειγμα, για να κατασκευάσει μια σήραγγα μέσω δύο αντίθετων σημείων σε ένα βουνό. Υπάρχει κάποια εικασία ότι μπορεί να έχει χρησιμοποιηθεί για την κατασκευή του υδραγωγείου Ευπαλίων . Ονομάζεται "ένα από τα μεγαλύτερα επιτεύγματα μηχανικής των αρχαίων χρόνων", είναι μια σήραγγα 1.036 μέτρα (4.000 ft) μακρά, «ανασκάφηκε στο όρος Κάστρο στο ελληνικό νησί της Σάμου, τον 6ο αιώνα π.Χ.» κατά τη διάρκεια της βασιλείας του Πολυκράτη . Οι μελετητές διαφωνούν εάν το dioptra ήταν διαθέσιμο τόσο νωρίς. Ένα ολόκληρο βιβλίο σχετικά με την κατασκευή και την επισκόπηση της χρήσης της διόπτρας πιστώνεται στον Ήρωα της Αλεξάνδρειας (επίσης γνωστό και ως Heron. Μια σύντομη περιγραφή του βιβλίου είναι διαθέσιμη στο Διαδίκτυο, δείτε τον σύνδεσμο Lahanas, παρακάτω). Ο Ήρωας ήταν «ένας από τους πιο έξυπνους μηχανικούς της ιστορίας και εφαρμοσμένους μαθηματικούς ». Η διόπτρα χρησιμοποιήθηκε εκτενώς σε έργα κατασκευής υδραγωγείων . Η βίδα ενεργοποιεί διάφορα μέρη του οργάνου, διευκόλυνε τη βαθμονόμηση για πολύ ακριβείς μετρήσεις Τελικά αντικαταστάθηκε ως όργανο έρευνας από τον Θεοδόλιθο Isaac Moreno Gallo (2006) The Dioptra Tesis and reconstructon of the Dioptra. Michael Jonathan Taunton Lewis (2001), Surveying Instruments of Greece and Rome, Cambridge University Press, (ISBN 0-521-79297-5) Lucio Russo (2004), The Forgotten Revolution: How Science Was Born in 300 BC and Why It Had To Be Reborn, Berlin: Springer. (ISBN 3-540-20396-6)ISBN 3-540-20396-6. Evans, J., (1998) The History and Practice of Ancient Astronomy, pages 34–35. Oxford University Press. Michael Lahanas, Heron of Alexandria, Inventions, Biography, Science Nathan Sidoli (2005), Heron's Dioptra 35 and Analemma Methods: An Astronomical Determination of the Distance between Two Cities, Centaurus, 47(3), 236-258 Bamber Gascoigne, History of Measurement, historyworld.net Tom M. Apostol (2004), The Tunnel of Samos, Engineering and Science, 64(4), 30-40
Suezmax

Τα Suezmax είναι ένας τύπος δεξαμενόπλοιου μεσαίου έως μεγάλου μεγέθους με χωρητικότητα μεταξύ 120.000 και 200.000 νεκρού βάρους (DWT) και πήρε την ονομασία του από την διώρυγα του Σουέζ. επειδή είναι τα μόνα που πληρούν τους περιορισμούς του καναλιού και είναι ικανά να διέλθουν από το κανάλι σε φορτωμένη κατάσταση.

 Πριν από το 1967, το μέγεθος των πλοίων Suezmax περιοριζόταν σε 80.000 DWT, αλλά το μέγιστο αυξήθηκε σε 150.000 DWT το 1975. Μετά την περαιτέρω εμβάθυνση του καναλιού του Σουέζ από 18 μέτρα (60 πόδια) στα 20,1 μέτρα (66 πόδια) το 2009, ένα Suezmax έως και 200.000 DWT ή ακόμα περισσότερα μπορούν εύκολα να περάσουν από αυτό. Τα μελλοντικά σχέδια περαιτέρω εμβάθυνσης του βυθίσματος του καναλιού στα 21,3 μέτρα (70 πόδια) ενδέχεται να οδηγήσουν στον επαναπροσδιορισμό των προδιαγραφών των πλοίων Suezmax τα επόμενα χρόνια. Δεδομένου ότι το κανάλι του Σουέζ δεν έχει υδατοφράχτες παρόμοιους με εκείνους της διώρυγας του Παναμά, οι κύριοι περιοριστικοί παράγοντες για τα δεξαμενοπλοία τύπου Suezmax είναι το πλάτος, το βύθισμα και το μήκος. Το τρέχον βάθος του καναλιού επιτρέπει μέγιστο 20,1 μέτρα (66 πόδια) βυθίσματος και 50 μέτρα (164 πόδια) πλάτος για πλοία. Αυτό σημαίνει ότι μερικά από τα πλοία που είναι πλήρως φορτωμένα δεν μπορούν να περάσουν από το κανάλι του Σουέζ και πρέπει να εκφορτώσουν μέρος του φορτίου τους σε άλλα δεξαμενόπλοια ή σε τερματικό σταθμό αγωγών για να μπορέσουν να διασχίσουν το κανάλι. Ένα τυπικό δεξαμενοπλοίο Suezmax έχει μήκος 275 μέτρα (900 πόδια), πλάτος 48 μέτρα (157 πόδια) και βύθισμα 16,2 μέτρα (53 πόδια) που αντιστοιχεί σε περίπου 150.000 τόνους χωρητικότητας νεκρού βάρους (DWT). Μεγέθη πλοίων Αρχειοθετήθηκε 2021-05-03 στο Wayback Machine. στο maritime-connector.com
Πυροπροστασία

Με τον όρο πυροπροστασία εννοούμε το σύνολο των μέτρων που λαμβάνονται για την προστασία από τη φωτιά και τις συνέπειές της. Μέτρα πυροπροστασίας λαμβάνονται σε οχήματα, πλοία, αεροπλάνα και κτίρια.

 Μέτρα πυροπροστασίας προβλέπονται από τη νομοθεσία κάθε χώρας κατά την μελέτη και κατασκευή ενός κτιρίου και αποβλέπουν αφενός στην πρόληψη του κινδύνου εκδήλωσης πυρκαγιάς στο κτίριο και αφετέρου στην αντιμετώπιση της πυρκαγιάς σε περίπτωση που αυτή εκδηλωθεί. Κατά την σχεδίαση ενός κτιρίου από τους μελετητές (αρχιτέκτονα, πολιτικό μηχανικό, μηχανολόγο μηχανικό, τοπογράφο μηχανικό, γεωλόγο) μεταξύ των άλλων αντιμετωπίζεται και το θέμα της πρόληψης και αντιμετώπισης της πιθανότητας εμφάνισης πυρκαγιάς. Τα μέτρα που λαμβάνονται διακρίνονται σε δύο κατηγορίες: παθητικά ή προληπτικά μέτρα πυροπροστασίας ενεργητικά ή κατασταλτικά μέτρα πυροπροστασίας Η παθητική πυροπροστασία ενός κτιρίου αποβλέπει στον έλεγχο της εξάπλωσης της πυρκαγιάς και στην έγκαιρη εκκένωση του κτιρίου από όσους βρίσκονται μέσα σε αυτό κατά την εκδήλωση της πυρκαγιάς. Τα μέτρα παθητικής πυροπροστασίας αποτελούν την δομική πυροπροστασία του κτιρίου και είναι ενσωματωμένα στην αρχιτεκτονική και στατική σχεδίαση και κατασκευή του κτιρίου (αρχιτέκτονας, πολιτικός μηχανικός). Στα μέτρα παθητικής πυροπροστασίας περιλαμβάνονται (για όλα τα κτίρια): μέτρα για μη εξάπλωση της πυρκαγιάς εντός του κτιρίου μέτρα για μη εξάπλωση της πυρκαγιάς εκτός του κτιρίου η επάρκεια και αντοχή των δομικών στοιχείων του κτιρίου στην πυρκαγιά για κάποιο χρονικό διάστημα ώστε να είναι δυνατή η έγκαιρη εκκένωσή του κατάλληλη σχεδίαση των οδεύσεων διαφυγής και των εξόδων κινδύνου Η ενεργητική πυροπροστασία ενός κτιρίου αποβλέπει στην αντιμετώπιση και καταστολή της πυρκαγιάς σε περίπτωση που αυτή εκδηλωθεί. Τα προβλεπόμενα από τον μελετητή (μηχανολόγος μηχανικός) μέτρα αφορούν τον εξοπλισμό και τις προγραμματισμένες ενέργειες που ενεργοποιούνται αν εμφανιστεί και κατά την διάρκεια της πυρκαγιάς. Στα μέτρα ενεργητικής πυροπροστασίας περιλαμβάνονται (ανάλογα με το είδος και το μέγεθος του κτιρίου): τοποθέτηση φορητών μέσων πυρόσβεσης (πυροσβεστήρες) τοποθέτηση συστήματος πυρανίχνευσης τοποθέτηση χειροκίνητου συστήματος συναγερμού (κομβία συναγερμού) τοποθέτηση μονίμου υδροδοτικού πυροσβεστικού δικτύου (πυροσβεστικές φωλιές) τοποθέτηση συστήματος καταιονητήρων (sprinklers) Στην Ελλάδα, στις 7/5/2018, δημοσιεύτηκε ο Κανονισμός Πυροπροστασίας Κτιρίων (Π.Δ. 41/2018) [1] αντικαθιστώντας τον προηγούμενο κανονισμό του 1988.
Αριάν Λαμπέντ

Η Αριάν Λαμπέντ (Ariane Labed, Αθήνα 8 Μαΐου 1984) είναι Γαλλίδα ηθοποιός. Είναι περισσότερο γνωστή από το κινηματογραφικό της ντεμπούτο στην ταινία Attenberg, για την οποία κέρδισε το βραβείο Volpi Cup Α' Γυναικείου Ρόλου στο 67ο Φεστιβάλ της Βενετίας και το βραβείο Α' Γυναικείου Ρόλου από την Ελληνική Ακαδημία Κινηματογράφου και από την εμφάνισή της στην ταινία της Έλεν Έντμουντσον, Μαρία Μαγδαληνή το 2018.

 Γεννημένη από Γάλλους γονείς, η Λαμπέντ έζησε τα πρώτα έξι χρόνια της ζωής της στην Αθήνα και μετά τα επόμενα έξι χρόνια στη Γερμανία. Έφτασε στη Γαλλία σε ηλικία 12 ετών. Σπούδασε θέατρο στο Πανεπιστήμιο της Προβηγκίας (εκπαίδευση στο θέατρο, πτυχίο στις εφαρμοσμένες τέχνες, μεταπτυχιακό στη δραματουργία και τη σκηνική αναπαράσταση). Συμμετείχε στη δημιουργία της θεατρικής ομάδας Vasistas μαζί με την Αργυρώ Χιώτη, με την οποία ανέβασε έργα στο Εθνικό Θέατρο. Η Λαμπέντ έλαβε το Volpi Cup Α' Γυναικείου Ρόλου στο 67ο Διεθνές Φεστιβάλ Κινηματογράφου της Βενετίας για την ερμηνεία της στην ταινία Attenberg, σε σκηνοθεσία της Αθηνάς Τσαγκάρη, που ήταν η πρώτη της ταινία. Πρωταγωνίστησε στην ταινία Άλπεις, σε σκηνοθεσία του Γιώργου Λάνθιμου. Το 2018, ενσάρκωσε τη Ραχήλ στην ταινία της Helen Edmundson Μαρία Μαγδαληνή. Η Λαμπέντ είναι από το 2013 παντρεμένη με τον Έλληνα σκηνοθέτη Γιώργο Λάνθιμο.
Φραγκίσκος δε Πάουλα του Κάδιθ

Ο Φραγκίσκος δε Πάουλα (ισπαν. Francisco de Paula de Borbón, 10 Μαρτίου 1794 - 13 Αυγούστου 1865) από τον Οίκο των Βουρβόνων-Ισπανίας ήταν δούκας του Κάδιθ.

 Ο Φραγκίσκος δε Πάουλα Αντώνιος ήταν ο τρίτος γιος του Καρόλου Δ΄ της Ισπανίας και της Μαρίας Λουίζας των Βουρβόνων-Ισπανίας, κόρης του Φιλίππου της Πάρμα. Κέρδισε τον τίτλο του πρίγκιπα (infante) της Ισπανίας και του δούκα του Κάδιθ χωρίς σημαντική πολιτική συμμετοχή. Νυμφεύτηκε το 1819 τη Λουίζα Καρλόττα των Βουρβόνων-Ισπανίας, κόρη του Φραγκίσκου Α΄ των Δύο Σικελιών, και είχε τέκνα: Φραγκίσκος δε Ασσίς (1820 - 1821). Ισαβέλλα Φερδινάνδη (1821 - 1897), παντρεύτηκε τον Ιγκνάτσυ, Κόμη του Γκουρόβσκι, από την Πολωνία. Φραγκίσκος δε Ασσίς (1822 - 1902), Δούκας του Κάδιθ. Νυμφεύτηκε την εξαδέλφη του Ισαβέλλα Β΄ της Ισπανίας. Ερρίκος (1823 - 1870), Δούκας της Σεβίλλης. Λουίζα Θηρεσία (1824 - 1900), παντρεύτηκε τον Χοσέ-Μαρία Οσόριο ντε Μοσκόσο, Δούκα της Σέσσα. Εδουάρδος Φίλιππος (1826 - 1830). Ιωσηφίνα Φερδινάνδη (1827 - 1920), παντρεύτηκε τον Χοσέ Γουέγ. Θηρεσία (1828 - 1829). Φερδινάνδος (1832 - 1854). Μαρία Χριστίνα (1833 - 1902), παντρεύτηκε τον 2ο εξάδελφό της Σεβαστιανό της Ισπανίας. Αμαλία (1834 - 1905), παντρεύτηκε τον Αδαλβέρτο της Βαυαρίας.Παντρεύτηκε μοργανατικά τη Τερέζα δε Αρρεντόντο υ Ραμίρεθ δε Αρρεγιάνο το 1852. Απέκτησε ένα γιο: Ρικάρντο Μαρία δε Αρρεντόντο (1852 - 1872).
Ποταμός Χάντσον

Ο ποταμός Χάντσον (αγγλικά: Hudson River‎) είναι ποταμός 507 χιλιομέτρων, ο οποίος βρίσκεται σχεδόν εξολοκλήρου στην πολιτεία της Νέας Υόρκης, των ΗΠΑ, με μόνη εξαίρεση το τελευταίο του τμήμα (τελευταία 34 χιλιόμετρα), που ορίζει τα σύνορα μεταξύ Νέας Υόρκης και πολιτείας του Νιού Τζέρσεϋ. Ο ποταμός ρέει από την βόρεια στην νότια Νέα Υόρκη, κυρίως απο ανατολική της πλευρά. Πηγές του είναι διάφορες μεταγλωσσικές λίμνες στα βουνά Αντιρόντακ κοντά στο Όρος Μάρσι, το υψηλότερο σημείο της Νέας Υόρκης . Η πορεία του συνεχίζεται με την Κοιλάδα Χάντσον και τέλος κατευθύνεται προς τον Άνω κόλπο της Νέας Υόρκης όπου και έχει τις εκβολές του.

 Πριν την ευρωπαϊκή εξερεύνηση, ο ποταμός ήταν γνωστός από τους ιθαγενείς που διέμεναν στην περιοχή ως Muhheakunnuk (Νερά συνεχώς σε κίνηση). Ωστόσο στην πορεία ο Χένρυ Χάντσον,ένας Άγγλος που έπλεε για την Ολλανδική Εταιρεία Ανατολικών Ινδιών, εξερεύνησε τον ποταμό το 1609 και του έδωσε το όνομα του. Νωρίτερα, ο Ιταλός εξερευνητής Τζοβάνι ντα Βερρατσάνο,που έπλεε για τον βασιλιά Φραγκίσκο Α' της Γαλλίας το 1524, είχε παρατηρήσει τον ποταμό-ως και ο πρώτος Ευρωπαίος γνωστός που εισήλθε στον Άνω κόλπο της Νέας Υόρκης-όμως θεώρησε ότι ο ποταμός ήταν εκβολή. Οι Ολλανδοί άποικοι ονόμασαν τον ποταμό Βόρειο Ποταμό - με τον ποταμό Ντέλαγουερ να ονομάζεται Νότιος Ποταμός - και αποτελούσε τη ραχοκοκαλιά της ολλανδικής αποικίας της Νέας Ολλανδίας. Οι οικισμοί της αποικίας συγκεντρώθηκαν γύρω από το Χάντσον και η στρατηγική του σημασία ως πύλη προς το αμερικανικό εσωτερικό οδήγησε σε χρόνια ανταγωνισμού μεταξύ των Άγγλων και των Ολλανδών για τον έλεγχο του ποταμού και της αποικίας. Νέα Υόρκη Νιού Τζέρσεϋ Πολυμέσα σχετικά με το θέμα Hudson River στο Wikimedia Commons
488 Κρέουσα

Η Κρέουσα (Kreusa) είναι πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,81. Ανακαλύφθηκε το 1902 από τους αστρονόμους Μαξ Βολφ και Λουίτζι Καρνέρα, που παρατηρούσαν από τη Χαϊδελβέργη και της έδωσαν το όνομα των ομώνυμων προσώπων της ελληνικής μυθολογίας.

 Η μέση διάμετρος της Κρέουσας εκτιμάται σε 150,1 χιλιόμετρα (από δεδομένα του IRAS), ενώ η μάζα της σε 3,54 τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος της είναι C (ανθρακούχος), ενώ το άλβεδό της είναι 0,059 (από δεδομένα του IRAS). Η Κρέουσα περιστρέφεται γύρω από τον εαυτό της μία φορά κάθε 19 ώρες και 16 λεπτά. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Σταύρος Αρναουτάκης

Ο Σταύρος Αρναουτάκης (Αρχάνες Ηρακλείου, 25 Μαΐου 1956) είναι Έλληνας οικονομολόγος και πολιτικός, που διατελεί Περιφερειάρχης Κρήτης, από το 2011. Πριν, είχε διατελέσει Υφυπουργός Οικονομίας, Ανταγωνιστικότητας, και Ναυτιλίας επί υπουργείας Λούκας Κατσέλη στην κυβέρνηση Γεωργίου Παπανδρέου του 2009, Ευρωβουλευτής της Ελλάδας στο Ευρωπαϊκό Κοινοβούλιο (2004-09) και βουλευτής για σύντομο χρονικό διάστημα (2009-10), πριν αναλάβει Περιφερειάρχης Κρήτης.

 Γεννήθηκε στις 25 Μαΐου 1956 στις Αρχάνες Ηρακλείου Κρήτης. Σπούδασε οικονομικά και εργάστηκε στον ιδιωτικό τομέα στο διάστημα 1981-1991. Το 1990 εξελέγη δήμαρχος Αρχάνων, και επανεξελέγη το 1994, το 1998 και το 2002. Το 2004 εξελέγη ευρωβουλευτής στο ευρωψηφοδέλτιο του ΠΑΣΟΚ. Το 2009 εξελέγη βουλευτής Ηρακλείου με το ΠΑΣΟΚ, και από τον Οκτώβριο του 2009 μέχρι τον Σεπτέμβριο του 2010 διετέλεσε υφυπουργός Οικονομίας, Ανταγωνιστικότητας και Ναυτιλίας στην κυβέρνηση του Γεωργίου Παπανδρέου. Στις περιφερειακές εκλογές του 2010 εξελέγη περιφερειάρχης Κρήτης με την υποστήριξη του ΠΑΣΟΚ. Το 2014, επανεξελέγη περιφερειάρχης Κρήτης ως ανεξάρτητος υποψήφιος, έχοντας την υποστήριξη εκ νέου του ΠΑΣΟΚ και της Δράσης, επικρατώντας στον β' γύρο των αυτοδιοικητικών εκλογών του υποστηριζόμενου από τη ΝΔ υποψήφιου, Σεραφείμ Τσόκα. Στις περιφερειακές εκλογές του 2019 επανεξελέγη από τον πρώτο γύρο με ποσοστό 60,78%.Είναι παντρεμένος με την Ειρήνη Τζωρτζακάκη και έχει δύο κόρες, την Αντωνία και τη Μαρία. Προσωπική ιστοσελίδα του Σταύρου Αρναουτάκη
Γιεβγκένι Πατόν

Ο Καθηγητής Γιεβγκένι Όσκαροβιτς Πατόν (ρωσικά: Евгений Оскарович Патон‎, 1870–1953) ήταν Σοβιετικός μηχανικός ουκρανικής καταγωγής, που ίδρυσε το Ινστιτούτο Ηλεκτροσυγκόλλησης EO Πατόν στο Κίεβο. Ο Πατόν ήταν βουλευτής του Ανώτατου Σοβιέτ της Σοβιετικής Ένωσης (1946–1953). Ήταν ο πατέρας του Μπορίς Πατόν.

 Γεννημένος το 1870 στη Νίκαια της Γαλλίας, σπούδασε στο Τεχνικό Πανεπιστήμιο της Δρέσδης (αποφοίτησε το 1894) και στο Ινστιτούτο Σιδηροδρόμων της Πετρούπολης (αποφοίτησε το 1896). Σχεδίασε τη δομή του σιδηροδρομικού σταθμού στη Δρέσδη και ήταν λέκτορας στο Μηχανικό Κολλέγιο Σιδηροδρόμων της Μόσχας (1889–1904). Ο Πατόν ήταν Καθηγητής στο Πολυτεχνικό Ινστιτούτο του Κιέβου και Πρόεδρος του Τμήματος Γέφυρας από το 1904 έως το 1938. Το 1929 οργάνωσε ένα εργαστήριο συγκόλλησης και την Επιτροπή Ηλεκτροσυγκολλήσεων. Το 1934 ο Πατόν ίδρυσε το Ινστιτούτο Ηλεκτρικής Συγκόλλησης της Ακαδημίας Επιστημών της Ουκρανικής ΣΣΔ στο Κίεβο. Από το 1945 έως το 1952 ήταν Αντιπρόεδρος της Ακαδημίας Επιστημών της Ουκρανικής ΣΣΔ. Ο Πατόν ήταν πρωτοπόρος ερευνητής της τεχνολογίας συνδέσεων και συγκόλλησης. Για να καταστεί η συγκόλληση μια αξιόπιστη τεχνολογική διαδικασία, χρειάστηκε να διεξαχθεί ολοκληρωμένη έρευνα σχετικά με τη μηχανική των συγκολλημένων κατασκευών, τις μεταλλουργικές διεργασίες και τη φυσική του τόξου, καθώς και την ανάπτυξη εξοπλισμού, εργαλείων και τεχνικών συγκόλλησης. Ο Πατόν δημιούργησε μεθόδους, που χρησιμοποιήθηκαν στο σχεδιασμό ορθολογικών ανοιγμάτων γεφυρών, ερεύνησε τις συνθήκες λειτουργίας τους και πρότεινε μεθόδους για την αποκατάσταση κατεστραμμένων γεφυρών. Διεξήγαγε έρευνα σχετικά με τις βασικές αρχές της συγκόλλησης, τον τρόπο υπολογισμού της αντοχής των συγκολλημένων κατασκευών και τη μηχανοποίηση των διαδικασιών συγκόλλησης. Επόπτευσε την ανάπτυξη της αυτόματης συγκόλλησης με βυθισμένο τόξο. Κατά τη διάρκεια του Β 'Παγκοσμίου Πολέμου ο Πατόν επέβλεπε το σχεδιασμό και την παραγωγή εξοπλισμού και τεχνολογίας για την αυτοματοποιημένη συγκόλληση ειδικών χάλυβων για τανκς, βόμβες και άλλο στρατιωτικό υλικό. Ο Πατόν επέβλεψε την ευρεία εφαρμογή της συγκόλλησης στη βιομηχανία, συμπεριλαμβανομένου του σχεδιασμού και της παραγωγής συστημάτων συγκόλλησης γραμμής συναρμολόγησης. Σχεδίασε συγκολλημένες γέφυρες και ίδρυσε μια οικιακή σχολή συγκόλλησης μετάλλων. Ο Πατόν τιμήθηκε με όλα σχεδόν τα υψηλότερα σοβιετικά κυβερνητικά και επιστημονικά βραβεία και τιμές και έλαβε τον τίτλο του Ήρωα της Σοσιαλιστικής Εργασίας.
Πύλη της Σιών (Ιερουσαλήμ)

Η Πύλη Σιών (εβραϊκά: שער ציון‎, Sha'ar Σιών, αραβικά: باب صهيون‎, Bab Sahyun), επίσης γνωστό στα αραβικά ως Πύλη της Εβραϊκής Συνοικίας (Bab Harat al-Yahud) ή Πύλη του Προφήτη Δαβίδ (Bab an-Nabi Dawud), είναι η νοτιοδυτική πύλη από τις επτά ιστορικές Πύλες της Παλαιάς Πόλης της Ιερουσαλήμ.

 Η Πύλη Σιών κτίστηκε τον Ιούλιο του 1540, δυτικά της θέσης της μεσαιωνικής πύλης, η οποία ήταν άμεση συνέχεια της οδού των Εβραίων (γνωστή και ως Cardo). Στο νότιο τμήμα του τείχους ανεγέρθηκαν έξι πύργοι φρούρησης, τέσσερις από τους οποίους ευρίσκοντο στο τμήμα του όρους Σιών. Στο δεύτερο μισό του 19ου αι μία αποικία λεπρών, ένα σφαγείο και η κτηνοτροφική αγορά ευρίσκοντο κοντά στην Πύλη της Σιών. Προς τα τέλη του 19ου αι. κατασκευάστηκαν καταστήματα κατά μήκος του νότιου τείχους, που κατεδαφίστηκαν κατά τη διάρκεια της Βρετανικής Εντολής.Στις 13 Μαΐου 1948, καθώς ο Βρετανικός Στρατός αποσυρόταν από την Ιερουσαλήμ, ένας ταγματάρχης από το Σύνταγμα Σάφολκ παρέδωσε στον Μορντεχάι Βάινγκαρτεν το κλειδί για την Πύλη της Σιών.Το 2008 πραγματοποιήθηκαν εργασίες αποκατάστασης της πύλης, εορτάζοντας τα 468α γενέθλιά της. Τείχη της Ιερουσαλήμ Μάχη για την Ιερουσαλήμ Σουλειμαν Α΄ ο μεγαλοπρεπης
70 (αριθμός)

Το 70 (εβδομήντα) είναι ο φυσικός αριθμός που βρίσκεται μετά από το 69 και πριν από το 71. Είναι ένας άρτιος αριθμός, αφού 70:2 = 35, δηλαδή διαιρείται με το 2, στο σύνολο των φυσικών αριθμών. Ο αριθμός 70 συμβολίζεται ως LXX στο ρωμαϊκό σύστημα αρίθμησης και ως Ο΄ ή ο΄ στο ελληνικό σύστημα αρίθμησης.

 Το 70 είναι ένας σύνθετος αριθμός, αφού οι φυσικοί διαιρέτες του είναι 1, 2, 5, 7, 10, 14, 35 και 70, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 72. Το 70 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο. Το ανάπτυγμα πρώτων παραγόντων του 70 είναι 70 = 2 · 5 · 7. Το 70 είναι σφηνικός αριθμός καθώς το ανάπτυγμα των πρώτων παραγόντων του είναι τρεις πρώτοι αριθμοί (2, 5, 7). Το 70 είναι αριθμός Πελ Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Ο ατομικός αριθμός 70 αντιστοιχεί στο υττέρβιο. Το Μεσιέ 70 είναι ένα σφαιρωτό σμήνος σε απόσταση περίπου 30.000 ετών φωτός στον αστερισμό Τοξότης.
Ώρα στη Σρι Λάνκα

Η Ώρα στη Σρι Λάνκα, εκπροσωπείται επισήμως από την Σταθερή Ώρα Σρι Λάνκα (SLST, UTC+05:30) από τις 15 Απριλίου 2006. Οι ιστορικές μετατοπίσεις UTC ήταν: UTC+05:30 UTC+06:00 UTC+06:30

 Η θερινή ώρα έχει χρησιμοποιηθεί ιστορικά. Η βάση δεδομένων ζώνης ώρας IANA περιέχει μία ζώνη για τη Σρι Λάνκα στο αρχείο zone.tab, που ονομάζεται Asia/Colombo. Σταθερή Ώρα Σρι Λάνκα Επίσημη ιστοσελίδα για τη σταθερή ώρα Σρι Λάνκας
Otherside

To Otherside είναι το τρίτο single απο το έβδομο άλμπουμ των Red Hot Chili Peppers, Californication (άλμπουμ, και μιλάει για τη μάχη των εθισμένων στα ναρκωτικά. Το single ήταν πετυχημένο αφού έφτασε στο νούμερο 14 του Billboard Hot 100 και στο νούμερο 1 του US Modern Rock Tracks, το οποίο, τότε, ήταν το πέμπτο νούμερο 1 της μπάντας. Το τραγούδι παρέμεινε 13 συνεχόμενες εβδομάδες στο νούμερο ένα και δημιούργησε ένα από τα μεγαλύτερα σερί στη λίστα αυτή.

 CD single (2000) "Otherside" (Album) – 4:16 "How Strong" – 4:43CD version 2 (2000) "Otherside" (Album) – 4:16 "My Lovely Man" (Live) – 5:18 "Around the World" (Music Video)CD version 3 (2000) "Otherside" (Album) "How Strong" (Previously Unreleased) "My Lovely Man" (Live) "Road Trippin'" (Without Strings) "Scar Tissue" (Music Video) "Around the World" (Music Video)CD version 4 (2000) "Otherside" (Album) "How Strong" (Previously Unreleased) "My Lovely Man" (Live) "Road Trippin'" (Without Strings)CD version 5 (2000) "Otherside" (Album) "How Strong" (Previously Unreleased) "Road Trippin'" (Without Strings) – 3:25 "Otherside" (Music Video)7" single (2000) "Otherside" (Album) "How Strong" (Previously Unreleased)
Πρε Λιγκ Πετοσφαίρισης Ελλάδας Γυναικών

Η Πρε Λιγκ Πετοσφαίρισης Ελλάδας Γυναικών ή Pre League Γυναικών είναι ένα Ελληνικό πρωτάθλημα για γυναικείους συλλόγους πετοσφαίρισης. Στο Ελληνικό σύστημα πρωταθλημάτων πετοσφαίρισης, είναι το δεύτερο σε τάξη πρωτάθλημα της χώρας και διοργανώνεται από την Ελληνική Ομοσπονδία Πετοσφαίρισης (Ε.Ο.ΠΕ.). Το πρωτάθλημα αποτελείται από 12 ομάδες (2017–18) και λειτουργεί με το σύστημα προώθησης και υποβιβασμού με την VolleyLeague και την Α2 Εθνική. Το πρωτάθλημα δημιουργήθηκε το 2017 και αντικατέστησε την Α2 Εθνική που από την περίοδο 2017–18 θα αποτελεί το τρίτο σε τάξη πρωτάθλημα της χώρας. Οι αγωνιστικές περίοδοι διαρκούν από τον Οκτώβριο μέχρι τον Απρίλιο (κανονική περίοδος) με τις ομάδες να παίζουν 22 αγώνες η κάθε μία (κανονική περίοδος).

 Η πρωταθλήτρια ομάδα κερδίζει την άνοδο στην volleyleague. Οι ομάδες των θέσεων 2 έως 5 παίζουν αγώνες πλέι οφ, με τη νικήτρια να κερδίζει επίσης την άνοδο. Την περίοδο 2019-20 το πρωτάθλημα διεκόπη τρεις αγωνιστικές πριν το τέλος της κανονικής περιόδου, οι τρεις πρώτες ομάδες της βαθμολογίας κέρδισαν την άνοδο. 1Την περίοδο 2015–16 το πρωτάθλημα χωρίστηκε σε 4 υποομίλους (Α1, Α2, Β1, Β2). Οι δύο πρώτες ομάδες των υποομίλων του Α΄ ομίλου αγωνίστηκαν σε τουρνουά ενός γύρου, ενώ οι τρεις πρώτες των υποομίλων του Β΄ ομίλου αγωνίστηκαν σε αγώνες Πλέι-οφ δύο γύρων. Οι δύο πρώτες ομάδες του τουρνουά και των Πλέι-οφ προκρίθηκαν στη Γ΄ Φάση όπου αγωνίστηκαν σε ένα τουρνουά. Οι τρεις πρώτες ομάδες αυτού του τουρνουά που ήταν ο Α.Σ.ΠΕ. Θέτις Βούλας, ο Α.Σ. Ελπίς Αμπελοκήπων και ο Α.Σ. Μακεδόνες Αξιού κέρδισαν την άνοδο στην Α1 Εθνική.2Την περίοδο 2016–17 το πρωτάθλημα χωρίστηκε σε 4 υποομίλους (Α1, Α2, Β1, Β2). Οι δύο πρώτες ομάδες των υποομίλων του Α΄ και Β΄ ομίλου αγωνίστηκαν σε τουρνουά ενός γύρου. Οι δύο πρώτες ομάδες κάθε τουρνουά προκρίθηκαν στη Γ΄ Φάση όπου αγωνίστηκαν σε ένα τουρνουά. Οι τρεις πρώτες ομάδες αυτού του τουρνουά που ήταν ο Α.Ο.Φ. Πορφύρας, ο Γ.Σ. Ηρακλής Κηφισιάς και ο Α.Σ.Π. Κόρινθος κέρδισαν την άνοδο στην Α1 Εθνική./ = Με το σύμβολο αυτό διαχωρίζονται οι πρωταθλητές ανά όμιλο. Η Δεύτερη Κατηγορία Πετοσφαίρισης Ελλάδας Γυναικών έχει αλλάξει ονομασία τρεις φορές. 1982–1988: Β' Εθνική 1988–2017: Α2 Εθνική 2017–τώρα: Pre League Επίσημη ιστοσελίδα της Ελληνικής Ομοσπονδίας Πετοσφαίρισης Οι πρωταθλητές στην Α2 1989-2012 Παλαιότερη έκδοση του ιστοτόπου της Ε.Ο.ΠΕ.
Γιγαντομαχία

Η γιγαντομαχία είναι αρχαίος Ελληνικός μύθος που περιγράφει την πάλη του Δία και των ολυμπίων Θεών με τους Γίγαντες. Την περιγράφει ο Απολλόδωρος στο έργο του «περί θεών», ο Όμηρος στην «Οδύσσεια», ο Υγίνος στο «Poetica Astronomica», ο Παυσανίας και ο Νόννος ο Πανοπολίτης.

 Όταν ο Δίας νίκησε τον Κρόνο και τους Τιτάνες, και τους καταπόντισε στα Τάρταρα, η Γαία μίσησε τον Δία και τους άλλους θεούς του ουρανού, και όλα τα παιδιά τους. Ξεσήκωσε τους Γίγαντες, και αυτοί με αρχηγό τον Ευρυμέδοντα εκτόξευαν προς τον ουρανό τεράστιες κοτρώνες και φλεγόμενα βελανίδια. Η Γαία ξεκίνησε για να αναζητήσει το βοτάνι της αιωνιότητας για να κάνει τα παιδιά της αθάνατα. Ο Δίας τότε φώναξε την Ηώ, τον Ήλιο και τη Σελήνη και τους απαγόρευσε να βγούν και να φωτίσουν. Μέσα στο σκοτάδι πήγε αυτός και βρήκε πρώτος το βοτάνι της αιωνιότητας. Ο χρησμός του μαντείου όμως είπε, ότι «μόνο η βοήθεια ενός θνητού θα έφερνε τη νίκη, αφού οι Γίγαντες είναι άτρωτοι για τους θεούς». Η Αθηνά τότε ζήτησε τη βοήθεια του Ηρακλή. Μαζί με τον Ηρακλή έσπευσε και ο Διόνυσος. Οι θεοί πάλεψαν με τους Γίγαντες. Η Νύχτα και η Εκάτη τους έριχναν κάτω και ο Ηρακλής τους σκότωνε με τα βέλη του (που μέχρι τότε ήτανε απλά ή φλεγόμενα, καθώς δεν είχε σκοτώσει ακόμη την αγέννητη από τον Τυφώνα Λερναία Ύδρα). Ο Αλκυονέας, ένας από τους δυνατότερους Γίγαντες πέθανε από τα βέλη του Ηρακλή. Ο Γίγαντας Πορφυρίων αντεπιτέθηκε και αποπειράθηκε να απαγάγει την Ήρα, αλλά ο Δίας τον χτύπησε με έναν κεραυνό, και ο Ηρακλής τον αποτελείωσε με ένα βέλος. Ο Απόλλων και ο Ηρακλής σκότωσαν τον Εφιάλτη, χτυπώντας τον μαζί στα μάτια. Ο Διόνυσος οπλισμένος με τον θύρσο του σκότωσε τον Εύρυτο. Η Εκάτη με τους δαυλούς της πυρπόλησε τον Κλυτίο, ενώ ο Ήφαιστος με τα πυρωμένα σίδερά του σκότωσε τον Μίμα. Ο Εγκέλαδος υποχώρησε άτακτα, αλλά η Αθηνά τον έπιασε στη Σικελία και τον συνέθλιψε κάτω από το νησί. Κατόπιν σκότωσε και τον Πάλλα, και από το δέρμα του έφτιαξε ασπίδα. Ο Ποσειδώνας κατέρριψε τη Νίσυρο επάνω στον Πολυβώτη. Ο Ερμής φορώντας το κράνος του Άδη (την κυνή ή κυνέα)- που έκανε αόρατο όποιον το φορούσε- σκότωσε τον Ιππόλυτο. Η Άρτεμις σκότωσε τον Γρατίωνα. Οι τρεις Μοίρες με τα χάλκινα ρόπαλά τους σκότωσαν τον Άγριο και τον Θώα. Οι υπόλοιποι Γίγαντες γίνανε βορά των κεραυνών του Δία και σκοτώθηκαν από τα βέλη του Ηρακλή. Η Γαία βλέποντας την αποτρόπαια έκβαση της μάχης λύσσαξε από τον θυμό της και γέννησε τον Τυφώνα. Τιτανομαχία Karl Kerényi: Die Mythologie der Griechen - Die Götter- und Menschheitsgeschichten, dtv, München 1994, ISBN 3-423-30030-2. Vian, Francis: La Guerre des Géants. Le Mythe avant l'époque hellénistique, in L'Année sociologique, 3e série (1952), Paris, 1955, S. 440-443. Η Γιγαντομαχία του Απολλόδωρου (Ελληνικά) και (Γερμανικά) Thomas Gransow: «Ο βωμός της Περγάμου» Αρχειοθετήθηκε 2008-06-27 στο Wayback Machine. Φωτογραφικό υλικό από το Δελφί Φωτογραφικό υλικό από τον βωμό της Περγάμου
Έργκολτς

Ο Έργκολτς είναι ο κύριος ποταμός στο καντόνι της Μπάζελ-Λάντσαφτ, στην Ελβετία. Πηγάζει από το όρος Γκάισφλου στα βουνά Φαλτενγιούρα στην ανώτερη περιοχή της Μπάζελ-Λάντσαφτ, στα σύνορα με το Άαργκαου και Σόλοτουρν, και εκβάλει στον Ρήνο στο Άουγκστ. Μεταξύ των παραποτάμων του Έργκολτς είναι ο ποταμός Άιμπαχ, Χόμπουργκερμπαχ, Ντίγκτερμπαχ, Φρένκε, Όρισμπαχ, Ρόεζενμπαχ και Βιόλενμπαχ.

 Ο ποταμός παρείχε πόσιμο νερό στην ρωμαϊκή πόλη Αουγκούστα. Γι' αυτό, κατασκευάστηκε ένα υδραγωγείο, που άρχιζε στα ανάντη του Λίσταλ. Τμήματα του υδραγωγείου σώζονται και σήμερα. Σήμερα υπάρχουν δύο τοποθεσίες του υδραγωγείου που μπορεί να επισκεφθεί κανείς και να περπατήσει. Πολυμέσα σχετικά με το θέμα Ergolz στο Wikimedia Commons Ο ποταμός Έργκολτς στα γερμανικά, γαλλικά, ιταλικά στο διαδικτυακό Ιστορικό Λεξικό της Ελβετίας. Νερό στα βουνά Γιούρα Αρχειοθετήθηκε 2017-07-06 στο Wayback Machine.
Μπερνάρ Λυό

Ο Μπερνάρ Φερντινάν Λυό (Bernard Lyot, Παρίσι, 27 Φεβρουαρίου 1897 — Κάιρο, 2 Απριλίου 1952) ήταν Γάλλος αστρονόμος. Γεννήθηκε στο Παρίσι. Από νεαρή ηλικία ενδιαφέρθηκε για την αστρονομία αφού απέκτησε το 1912 ένα μικρό τηλεσκόπιο. Σπούδασε μηχανολογία, φυσική και χημεία στο Πανεπιστήμιο του Παρισιού από όπου και αποφοίτησε. Το διάστημα από το 1918 ως το 1929 εργάστηκε σαν βοηθός στην Πολυτεχνική Σχολή (École Polytechnique) ενώ από το 1920 ως το θάνατό του εργάστηκε σαν αστρονόμος στο Αστεροσκοπείο της Μεντόν (Meudon) στο Παρίσι. To 1943 έγινε ο νεότερος ακαδημαϊκός στην Ακαδημία των Παρισίων. Δύο χρόνια αγότερα, το 1945, εκλέχτηκε πρόεδρος της Γαλλικής Αστρονομικής Εταιρίας Ανακηρύχθηκε ακόμη μέλος της Αστρονομικής Εταιρίας του Εδιμβούργου καθώς και της Βρετανικής Αστρονομικής Εταιρίας. Τέλος του απονεμήθηκε το Χρυσό Μετάλλιο του Φραγκλίνου.

 Ο Λυό ασχολήθηκε με τη φασματοσκοπική έρευνα του Ήλιου και ειδικά με το Ηλιακό στέμμα και των προεξοχών της χρωμόσφαιρας του Ήλιου. Το 1930 εφεύρε όργανο που επέτρεπε τη παρατήρηση του στέμματος του Ηλίου που μέχρι τότε παρατηρούνταν μόνο κατά τις ολικές εκλείψεις. Το όργανο αυτό, που λέγεται στεμματογράφος, συντέλεσε τα μέγιστα στην μελέτη της ηλιακής ατμόσφαιρας. Το 1945 εφεύρε άλλο όργανο τον μονοχρωματικό ηθμό που επιτρέπει τη μελέτη της ηλιακής ατμόσφαιρας χωρίς τη χρησιμοποίηση φασματοηλιοσκοπίων έναντι των οποίων ο ηθμός είναι κατά πολύ φθηνότερος αλλά και εύχρηστος. Εργάστηκε στο Αστεροσκοπείο του Πικ ντι Μιντί (Pic du Midi) στα Πυρηναία, όπου επέκτεινε τις έρευνές του στους πλανήτες. Ο Λυό ανακάλυψε τις ανεμοθύελλες του Άρη. Έγραψε τις ακόλουθες μελέτες: «Έρευνες επί της πόλωσης του φωτός των Πλανητών» (1929) «Μελέτες επί του ηλιακού στέμματος και των προεξοχών» (1930)Το 1952 μετέβη στο Χαρτούμ προκειμένου να παρατηρήσει την ολική έκλειψη του Ηλίου στις 25 Φεβρουαρίου 1952, ηγούμενος της γαλλικής αστρονομικής αποστολής. Υπέστη όμως καρδιακή προσβολή και πέθανε στο Κάιρο στις 2 Απριλίου. Προς τιμή του έχουν ονομαστεί ένας κρατήρας στη Σελήνη, ένας κρατήρας στον Άρη και ο αστεροειδής 2452 Λυό.
Γραμμένη Δράμας

Η Γραμμένη Δράμας είναι πεδινό χωριό της Ανατολικής Μακεδονίας στην Περιφερειακή Ενότητα Δράμας και αποτελεί δημοτική ενότητα του Δήμου Προσοτσάνης. Βρίσκεται στα δυτικά του νομού, πολύ κοντά στις πηγές του Αγγίτη ποταμού και στο σπήλαιο του Αγγίτη (ή σπήλαιο του Μααρά), σε υψόμετρο 125 μέτρων. Η τοποθεσία του χωριού είναι πολύ κοντά στο όρος Φαλακρό προς βορρά, και προς δυσμάς στο Μενοίκιο όρος. Οι μόνιμοι κάτοικοι του χωριού ανέρχονται σε 186 σύμφωνα με την απογραφή του 2021, από 320 το 2011.

 Η παρουσία του ανθρώπου στην περιοχή της Γραμμένης καταγράφεται κατά τους ιστορικούς χρόνους, μια και ανασκαφές στο δημοτικό διαμέρισμα της Γραμμένης έφεραν στο φως αρχαίο οικισμό, ο οποίος χρονολογείται από την θρακική εποχή και επιβίωσε μέχρι τα ρωμαϊκά χρόνια. Στο Αρχαιολογικό Μουσείο Δράμας υπάρχει επιτύμβια στήλη, που βρέθηκε και η οποία περιγράφει τις στρατιωτικές επιτυχίες ενός Pωμαίου λεγεωνάριου με το όνομα Τιβέριος Κλαύδιος Μάξιμος, ο οποίος διακρίθηκε στον πόλεμο της Δακίας (2ος αιώνας). Ο ενοριακός Ιερός Ναός Γεννήσεως της Θεοτόκου Γραμμένης χτίστηκε στην ίδια θέση με το παλαιό ναό. Ήταν μονόκλιτη βασιλική την οποία κατασκεύασε ο τοπικός μπέης για να εξυπηρετήσει τους χριστιανούς της περιοχής. Ο σημερινός ιερός ναός του χωριού χτίσθηκε μεταξύ 1965 και 1968. Στις 18 Αυγούστου του 1968 εγκαινιάστηκε από τον μητροπολίτη Ζιχνών και Νευροκοπίου Νικόδημο Βαλινδρά. Εφήμερος ήταν ο Κυριάκος Παυλίδης, ο οποίος και θεωρείται ο κτήτορας του Ιερού Ναού. Ήταν εφημέριος του ναού από το 1960 έως τις 8 Σεπτεμβρίου 1970. Το πανηγύρι του χωριού γιορτάζει την Γέννηση της Θεοτόκου και λαμβάνει χώρα στις 7-9 Σεπτεμβρίου. Στις αρχές του 20ου αιώνα κατασκευάστηκε λίγο έξω από το χωριό υδρόμυλος, που οι κάτοικοι αποκαλούσαν απλά «ο Μύλος» και εξυπηρετούσε τις αλεστικές ανάγκες των γύρω χωριών. Το χαρακτηριστικό του «Μύλου» ήταν και παραμένει ο μεγάλος γεροπλάτανος, που σήμερα μετρά μία περίμετρο 12 μέτρων και η φυλλωσιά του καλύπτει μία έκταση 1,5 στρεμμάτων περίπου. Οι κάτοικοι του χωριού ασχολούνται κυρίως με την γεωργία. Χαρακτηριστική καλλιέργεια της περιοχής Γραμμένης είναι η καλλιέργεια καπνού, ιδιαίτερα της ποικιλίας «μπασμάς».
Console Generale Liuzzi (υποβρύχιο)

Το Console Generale Liuzzi ήταν ιταλικό ωκεανοπόρο υποβρύχιο κλάσης Liuzzi το οποίο ναυπηγήθηκε για το Ιταλικό Βασιλικό Ναυτικό (Regia Marina) το 1939 και βυθίστηκε από εχθρικά αντιτορπιλικά το 1940.

 Το Liuzzi ναυπηγήθηκε στον Τάραντα. Οι εργασίες άρχισαν την 1η Οκτωβρίου 1938 και η καθέλκυση έλαβε χώρα στις 17 Σεπτεμβρίου 1939. Τα τέσσερα σκάφη αυτής της κλάσης ήταν οπλισμένα με ένα πυροβόλο των 100 mm, τέσσερα πολυβόλα των 13,2 mm και οκτώ τορπιλοσωλήνες των 53 cm. Η επιχειρησιακή πορεία του υποβρυχίου ήταν βραχύβια: την 27η Ιουνίου 1940, μερικές μέρες μετά την είσοδο της Ιταλίας στον πόλεμο, δέχτηκε επίθεση από τα συμμαχικά αντιτορπιλικά HMS Dainty, HMS Ilex, HMS Decoy, HMS Defender και HMS Voyager νοτίως της Κρήτης και εξαναγκάστηκε σε αυτοβύθιση. Κυβερνήτης ήταν ο Λορέντσο Μπέτσι (Lorenzo Bezzi), που τιμήθηκε μετά θάνατον από το Ιταλικό Ναυτικό διότι αφού διέταξε το πλήρωμα να εγκαταλείψει το βυθιζόμενο υποβρύχιο επέλεξε να παραμείνει στο υποβρύχιο και να πεθάνει με αυτό. Η Σχολή Υποβρυχίων του Τάραντα έχει σήμερα το όνομα του κυβερνήτη Μπέτσι.
1317 Σιλβρέττα

Η Σιλβρέττα (Silvretta) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,742. Ανακαλύφθηκε το 1935 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την ομώνυμη υπο-οροσειρά των Άλπεων.

 Η μέση διάμετρος της Σιλβρέττας εκτιμάται σε 59,30 χιλιόμετρα. Ο φασματικός τύπος της είναι CX (ανθρακούχος), ενώ το γεωμετρικό άλβεδό της είναι 0,054. Η Σιλβρέττα περιστρέφεται γύρω από τον εαυτό της μία φορά κάθε 7 ώρες και 3 λεπτά. Τροχιά από το JPL (Java) / Εφημερίδα
Προεδρικές εκλογές των Σεϋχελλών (2015)

Προεδρικές εκλογές διεξήχθησαν στις Σεϋχέλλες τον Δεκέμβριο του 2015. Ο πρώτος γύρος έγινε στο διάστημα από τις 3 ως τις 5 Δεκεμβρίου 2015. Καθώς δεν υπήρχε υποψήφιος που να συμπληρώσει το απαιτούμενο ποσοστό (άνω του 50% των ψήφων στον πρώτο γύρο), ο τελικός νικητής κρίθηκε σε δεύτερο γύρο. Ο δεύτερος γύρος οτο διάστημα έγινε από 16 ως τις 18 Δεκεμβρίου. Ο Τζέιμς Μισέλ επανεξελέγη στον δεύτερο γύρο, επικρατώντας του Γουάβελ Ραμκαλάουαν με διαφορά μόλις 193 ψήφων. Ο Ραμκαλάουαν κατήγγειλε ότι έγιναν πολλές παρατυπίες, συμπεριλαμβανομένης της εξαγοράς ψήφων.

 Οι εκλογές αρχικά προγραμματίστηκαν για την περίοδο ανάμεσα στις 19 και στις 21 Νοεμβρίου 2015, όμως μετατέθηκαν "με σκοπό να δοθεί περισσότερος χρόνος στα πολιτικά κόμματα για την προετοιμασία των εκλογών". Η επίσημη διαδικασία της υποβολής υποψηφιοτήτων ολοκληρώθηκε στις 11 Νοεμβρίου 2015. Τον Οκτώβριο του 2015 ο πρόεδρος Τζέιμς Μισέλ από το Κόμμα του Λαού ανακοίνωσε την πρόθεσή του να διεκδικήσει την τρίτη και τελευταία του θητεία στο προεδρικό αξίωμα. Από το 1993, οπότε η χώρα έγινε ξανά δημοκρατία, όλες οι εκλογές (προεδρικές και βουλευτικές) έχουν κερδηθεί από υποψηφίους του Κόμματος του Λαού. Ο σημερινός πρόεδρος Τζέιμς Μισέλ προηγήθηκε με ποσοστό 47,76% στον πρώτο γύρο των προεδρικών εκλογών του 2015, που διεξήχθησαν στις 3-5 Δεκεμβρίου. Για πρώτη φορά στην εκλογική ιστορία της χώρας θα χρειαστεί και δεύτερος γύρος, καθώς ο αντίπαλος του Μισέλ, Γουάβελ Ραμκαλάουαν, ήρθε 2ος με ποσοστό 33,93%. Ο δεύτερος γύρος στις 16-18 Δεκεμβρίου ανέδειξε νικητή τον Μισέλ με μικρή διαφορά από τον Ραμκαλάουαν.